સમૂહલગ્નનો મુખ્ય હેતુ દીકરા-દીકરીના લગ્ન પ્રસંગમાં થતા બિનજરૃરી ખર્ચ રોકવા, બાળલગ્નને તિલાંજલિ આપવા, કુરિવાજો અને કન્યાવિક્રયમાંથી મુક્ત કરવા તેમજ શિક્ષણના માધ્યમથી સમાજમાં જાગૃતિ લાવી સમાજને ઉપયોગી થવાનો હેતુ છે. હાલ ભરવાડ સમાજના આર્થિક રીતે સદ્ધર પરિવારો પણ સમૂહલગ્નના કાર્યક્રમમાં જોડાવા તત્પર બન્યા છે. સમૂહલગ્ન સમિતિના માધ્યમથી છેલ્લા એક દશકામાં છએક હજાર જેટલા નવદંપતીઓ સમૂહલગ્નમાં જોડાયા છે.